สัมผัสประสบการณ์สร้างโมเดล 3D สุดล้ำกับ Meshy AI

Meshy AI แพลตฟอร์มอัจฉริยะสำหรับการสร้างโมเดล 3D จากข้อความ ได้อัพเดทเวอร์ชั่นใหม่ล่าสุด โดยนำเสนอฟีเจอร์สุดล้ำที่ช่วยให้การสร้างโมเดล 3D รวดเร็วกว่าเดิมถึง 5 เท่า มีความคมชัดสูงถึง 4K มาพร้อมตัวเลือกสไตล์การสร้างโมเดล 3D ที่หลากหลาย เช่น แบบ Realistic, Cartoon, Low Poly และ Auto รองรับการดาวน์โหลดไฟล์หลายรูปแบบ เช่น OBJ, FBX, STL และ GLTF ฟีเจอร์ Image to 3D ที่ช่วยให้แปลงรูปภาพ 2D ให้เป็นโมเดล 3D ได้อย่างง่ายดาย และฟีเจอร์ AI Texturing ที่ช่วยให้คุณเพิ่มรายละเอียดของพื้นผิวโมเดล 3D ได้อย่างสมจริง

เข้าเว็บไซต์ www.meshy.ai และสมัครสมาชิกก่อนเข้าใช้งาน โดยระบบจะให้เครดิตการใช้งานผู้ใช้ใหม่จำนวน 200 เครดิต ซึ่งในการสร้างภาพ 3D จะใช้เครดิตประมาณ 30 เครดิต

เลือกเมนู Text to 3D

ใส่คำสั่ง Prompt เพื่อสร้างภาพ 3D โดยในตัวอย่างได้ใส่คำสั่งให้สร้าง “Godzilla Handmade” โดยให้มีผิวสีเขียว “Green skin” ในรูปแบบสไตล์สมจริง “Realistic” จากนั้นกดปุ่ม Generate

เมื่อระบบ Generate เสร็จจะได้ภาพโครงร่าง 3D ของ Godzilla Handmade ให้เลือกโครงร่างตามที่ต้องการ หลังจากนั้นกดปุ่ม Refine เพื่อให้ระบบปรับแต่งภาพที่เลือกเป็นภาพ 3D ที่สมจริง และหากต้องการบันทึกภาพ 3D ให้เลือกปุ่มไอคอนสีเขียวเพื่อดาวน์โหลด

ภาพ Godzilla Handmade มุมมองต่างๆ